कई बार हम फिल्मकार कुछ ऐेसे किरदार लिख जाते हैं, जो कि कलाकार को उनके कम्फर्ट जोन से बाहर निकालते हैं. जब हम यह फिल्म लिख रहे थे, तो महेंद्र फौजी के किरदार में हमें नवाजुद्दीन दिख रहे थे. पटकथा खत्म होते होते मुझे यकीन हो गया था कि यह किरदार नवाजुद्दीन के लिए कमाल का होगा. मैंने सोचा था कि इस किरदार को सुनते ही नवाजुद्दीन खुश हो जाएंगे या कहेंगे कि पागल हो गया है, मैं यह किरदार नहीं करुंगा. मैंने उनको कहानी सुनायी. कहानी खत्म होने से पहले ही उन्होंने खड़े होकर कहा कि, ‘बाकी बातचीत बाद में कर लेंगे, पर मैं महेंद्र का किरदार निभाना चाहता हूं.’ तो मेरी सोच बहुत सही थी. उन्होंने कबूल किया कि उन्होंने अब तक इस तरह का कोई किरदार नहीं निभाया है. महेंद्र फौजी गैंगस्टर है, जिसने अपनी जिंदगी में कभी डांस नहीं किया, पर वह किसी वजह से डांस सीखना चाहते हैं और अंत में सीख भी लेते हैं.